**သတင်းထုတ်ပြန်ချက်**

အရေးပေါ်ထုတ်ပြန်ချက် - 2023 ခုနှစ်၊ ဇူလိုင်လ 20 ရက်

**ဆက်သွယ်ရန်-**

Josh Kelly၊ အစိုင်အခဲအညစ်အကြေး အစီအစဉ် မန်နေဂျာ

ပတ်ဝန်းကျင် ထိန်းသိမ်းကာကွယ်ရေးဌာန

802-522-5897, Josh.Kelly@vermont.gov

**ဗားမောင့်ပြည်နယ်တစ်ဝိုက်မှ ရပ်ရွာများအတွက် ရေလွှမ်းမိုးမှုမှ ပြန်လည်ထူထောင်ချိန်အတွင်း**

**အညစ်အကြေးများ စွန့်ပစ်ဖယ်ရှားရန် အခွင့်အလမ်းများ တိုးလာသည်**

*မောင့်ပီလီယာ၊ ဗားမောင့်* – ဗားမောင့်ပြည်နယ် ပတ်ဝန်းကျင် ထိန်းသိမ်းကာကွယ်ရေးဌာန (DEC) သည် Governor Scott နှင့် ပူးပေါင်းပြီး စွန့်ပစ်ပစ္စည်း လွှဲပြောင်းရုံများနှင့် စွန့်ပစ်အမှိုက်ပုံများ လုပ်ငန်းဆောင်ရွက်ချိန်နာရီ ကန့်သတ်ပါမစ်နှင့် နေ့စဉ်စွန့်ပစ်မှုတန်ချိန် ကန့်သတ်ချက်များကို ဤအရေးပေါ်အခြေအနေအတွင်း ပယ်ဖျက်ပေးထားသည်။

DEC သည် စက်ရုံလုပ်ငန်းချိန် ပြောင်းလဲမှုရှိနိုင်၍ လာရောက် မစွန့်ပစ်မီ**ကြိုတင်ဖုန်းခေါ်ရန်** နေအိမ်များနှင့် လုပ်ငန်းများအား အကြံပေးထားသည်။ လက်ရှိလုပ်ငန်းလိုအပ်ချက်များကြောင့် တစ်ပတ်လျှင် နာရီ 80 နီးပါး အလုပ်လုပ်နေရသည့် အမှိုက်စက်ရုံဝန်ထမ်းများနှင့် အစိုင်အခဲ အမှိုက်ထည့်ကားများအပေါ် စိတ်ရှည်သည်းခံရန် မေတ္တာရပ်ခံလိုပါသည်။

မြို့တစ်မြို့တွင် ရေလွှမ်းမိုးမှုမှ ပစ္စည်းအစအနများနှင့် ပတ်သက်ပြီး ဒေသခံ ကန်ထရိုက်တာများ နိုင်နင်းသည်ထက်ပိုပြီး လိုအပ်ချက်ရှိလာပါက ထိုမြို့၏ အရေးပေါ် စီမံညွှန်ကြားရေးမှူးသည် ပြည်နယ်အဆင့် အရေးပေါ်လုပ်ငန်းစင်တာသို့ ဆက်သွယ်ရမည်။

ရေလွှမ်းမိုးပြီးနောက် ပစ္စည်းအစအနများ သိမ်းယူမည့် ကန်ထရိုက်တာ ရှိမရှိ၊ အနီးဆုံး အမှိုက်လွှဲပြောင်းရုံများတွင် စွန့်ပစ်၍ရ/မရ သင့်မြို့နယ်ကို ဆက်သွယ်မေးမြန်းပါ။

DEC သည် ရှင်းလင်းရေး ဝန်ထမ်းများအား ဂရုစိုက်ရန်နှင့် လက်အိတ်များနှင့် သင့်လျော်သည့် တစ်ကိုယ်ရေသုံး အကာအကွယ်ပေးပစ္စည်းများ ဝတ်ဆင်ပြီးမှ ဘေးအန္တရာယ်ရှိ စွန့်ပစ်ပစ္စည်းများနှင့် အခြားအမှိုက်များကို ခွဲခြားရန် အကြံပြုထားသည်။ ရေလွှမ်းမိုးမှုကြောင့် ယိုယွင်းပျက်စီးနေသည့် ဓာတုပစ္စည်းများ၊ သုတ်ဆေး၊ မီးလောင်လွယ်သည့် အရည်များ၊ လျှပ်စစ်ပစ္စည်းများ၊ အိမ်တွင်းအသုံးအဆောင်များနှင့် အခြားဘေးအန္တရာယ်ရှိ အိမ်ထွက်အညစ်အကြေးများကို သီးခြားစွန့်ပစ်ဖို့ ဖယ်ထားရန် အရေးကြီးပါသည်။ ဘေးအန္တရာယ်ရှိ ပစ္စည်းများနှင့် အခြားအစိုင်အခဲ အညစ်အကြေးများကို ဓာတုပစ္စည်းများအား ၎င်းတို့၏ မူရင်းဘူးများ/ပုံးများတွင် ထည့်ထားပြီး ယိုစိမ့်ခြင်း သို့မဟုတ် ရောနှောခြင်း မရှိပါက ယာယီသိမ်းဆည်းနိုင်သည်။

ကိုဗင်ထရီရှိ ဗားမောင့် စွန့်ပစ်အမှိုက်ပုံအတွက် Casella ၏ နယူးအင်္ဂလန် စွန့်ပစ်အညစ်အကြေး ဝန်ဆောင်မှုများနှင့် ဗားမောင့် အစိုင်အခဲအညစ်အကြေး လွှဲပြောင်းရုံများ၏ လုပ်ငန်းဆောင်ရွက်ချိန် တိုးမြှင့်လိုက်ခြင်းကြောင့် ရှင်းလင်းရေး လုပ်ဆောင်ရ လွယ်ကူစေနိုင်သည်။

သဘာဝရင်းမြစ်များ အေဂျင်စီ၊ ပတ်ဝန်းကျင် ထိန်းသိမ်းကာကွယ်ရေးဌာန၊ အဏ္ဏဝါနှင့် တောရိုင်းတိရိစ္ဆာန်ဌာန သို့မဟုတ် သစ်တော၊ ပန်းခြံနှင့် အပန်းဖြေရေးဌာနတို့မှ ရေလွမ်းမိုးမှုမှ ပြန်လည်ထူထောင်‌‌ရေး ရင်းမြစ်များနှင့် ပတ်သက်၍ ဆက်လက်သိလိုပါက <https://ANR.Vermont.gov/Flood> သို့ သွားရောက်နိုင်သည်။

###

**ခွဲခြားဆက်ဆံမှုမရှိရေး အသိပေးချက်-**

ဗားမောင့်ပြည်နည် သဘာဝရင်းမြစ် အေဂျင်စီ (ANR) သည် ၎င်း၏ အစီအစဉ်များ၊ ဝန်ဆောင်မှုများနှင့် လုပ်ငန်းစဉ်များကို လူမျိုး၊ ဘာသာ၊ အဆင့်အတန်း၊ အသားအရောင်၊ မူရင်းနိုင်ငံ (အင်္ဂလိပ်စကား မကျွမ်းကျင်မှု အပါအဝင်)၊ ဆွေစဉ်မျိုးဆက်၊ မွေးရပ်၊ မသန်စွမ်းမှု၊ အသက်၊ အိမ်ထောင်ရှိ/မရှိ၊ လိင်၊ လိင်စိတ်တိမ်းညွှတ်မှု၊ ကျား/မသတ်မှတ်ချက် သို့မဟုတ် နို့တိုက်ကျွေးနေခြင်း ရှိ/မရှိ (မိခင်နှင့်ကလေး) အပေါ် မူတည်၍ ခွဲခြားဆက်ဆံခြင်းမရှိဘဲ ဆောင်ရွက်လျှက်ရှိသည်။

**ဘာသာစကား ဝန်ဆောင်မှု ရယူရန် အသိပေးချက်-**

မေးမြန်းလိုသည်များ၊ တိုင်ကြားလိုသည်များ/Free Language Services ǀ SERVICES LINGUISTIQUES GRATUITS | भाषासम्बन्धी नि:शुल्क सेवाहरू ǀ SERVICIOS GRATUITOS DE IDIOMAS ǀ 免費語言服務 | BESPLATNE JEZIČKE USLUGE ǀ БЕСПЛАТНЫЕ УСЛУГИ ПЕРЕВОДА | DỊCH VỤ NGÔN NGỮ MIỄN PHÍ ǀ 無料通訳サービス ǀ ነጻ የቋንቋ አገልግሎቶች | HUDUMA ZA MSAADA WA LUGHA BILA MALIPO | BESPLATNE JEZIČKE USLUGE | အခမဲ့ ဘာသာစကား ဝန်ဆောင်မှုများ | ADEEGYO LUUQADA AH OO BILAASH AH  ǀ خدمات لغة مجانية- anr.civilrights@vermont.gov သို့မဟုတ် 802-636-7827။